ലോകകപ്പില് നിന്ന് പുറത്തായതിനു പിന്നിലെ കാരണം ചൂണ്ടിക്കാട്ടി രവിശാസ്ത്രി ദുബായ്: ഐസിസിയുടെ ടി20 ലോകകപ്പില് ഇന്ത്യന് ടീം ഇത്തവണ സെമി ഫൈനല് കാണാതെ പുറത്തായതിനു പിന്നിലെ കാരണം ചൂണ്ടിക്കാട്ടി Ravi Shastri രവിശാസ്ത്രി. ഞാന് മാനസികമായി തളര്ന്നിരിക്കുകയാണ്, പക്ഷെ ഈ പ്രായത്തില് ഞാന് ഇതു പ്രതീക്ഷിക്കണം. എന്നാല് ഇന്ത്യന് താരങ്ങള്ഡ ശാരീരികമായും മാനസികമായും തളര്ന്നിരിക്കുകയാണ്. ആറു മാസത്തോളം അവര് ബയോ ബബ്ളിലാണ്. ഐപിഎല്ലും ടി20 ലോകകപ്പും തമ്മില് വലിയൊരു ഗ്യാപ്പുണ്ടായിരുന്നെങ്കില് നന്നായിരുന്നു. കാരണം വലിയ മല്സരങ്ങള് വരുമ്ബോള് സമ്മര്ദ്ദം നിങ്ങളെ കീഴടക്കുമെന്നും ശാസ്ത്രി വിശദമാക്കി. ടി20 ലോകകപ്പില് ഇന്ത്യന് ടീം സെമി ഫൈനലില് കടക്കാതെ പുറത്തായതിന് ഞാന് ഒഴികഴിവ് പറയുകയല്ല. ഞങ്ങള് പരാജയം അംഗീകരിക്കുന്നു, തോല്വിയെ ഞങ്ങള് ഭയപ്പെടുകയും ചെയ്യുന്നില്ല. വിജയത്തിനു വേണ്ടി ശ്രമിക്കുമ്ബോള് നിങ്ങള് ചിലപ്പോള് പരാജയപ്പെടും. പക്ഷെ ഞങ്ങള് വിജയത്തിനു വേണ്ടി ശ്രമിച്ചില്ലെന്നു പറയേണ്ടി വരും, കാരണം ഞങ്ങള്ക്കു എക്സ് ഫാക്ടര് മിസ്സിങ് ആയിരുന്നു. മല്സരഗതി ഒറ്റയ്ക്ക് മാറ്റിമറിക്കാന് ശേഷിയുള്ള ഒരാള് ടീമില് ഇല്ലായിരുന്നുവെന്നും ശാസ്ത്രി പറഞ്ഞു. നമീബിയക്കെതിരായ മല്സരത്തിനു മുന്നോടിയായി വിളിച്ചുചേര്ത്ത വാര്ത്താസമ്മേളനത്തില് ബൗളിങ് കോച്ച് ഭരത് അരുണും സമാനമായി അഭിപ്രായം തന്നെയായിരുന്നു പറഞ്ഞത്. തുടര്ച്ചയായി ആറു മാസത്തോളം ബയോ ബബ്ളില് തുടരുകയെന്നത് വലിയ വെല്ലുവിളി തന്നെയാണ്. അവസാനത്തെ ഐപിഎല്ലിനു ശേഷമുള്ള ചെറിയ ബ്രേക്കിനു ശേഷം താരങ്ങള് വീട്ടില് പോയിട്ടില്ല.